Lav et referat af nedenstående tekst:

Tekst:
Lejekontrakten er underskrevet, og primo 2021 kan Nordjyllands Politi slå dørene op til en ny aalborgensisk station på Grønlands Torv 1, 9210 Aalborg SØ. Politikredsens nyeste lokale tilføjelse vil huse et sted mellem 30 og 40 medarbejdere, der bliver forflyttet fra de eksisterende aalborgensiske afdelinger på politigården på Jyllandsgade og nærstationen på Fyrkildevej i Aalborg Øst, oplyser Nordjyllands Politi i en pressemeddelelse. Den nye station bliver blandt andre bemandet af lokalbetjente fra Forebyggelse Aalborg og politikredsens køreprøvesagkyndige i den nye 450 kvadratmeter store bygning, oplyses der yderligere i pressemeddelelsen. Forebyggelsesindsatsen samlet under ét tag Siden 2018 har Nordjyllands Politi arbejdet på at kunne overtage lokalerne, der tidligere har huset et bibliotek. Det er derfor en yderst veltilfreds politidirektør, der har underskrevet kontrakten på det nye lejemål, der i øjeblikket er under renovation. - Med denne flytning forener vi vores forebyggelsesindsats i Aalborg på en fælles lokalitet. Vi styrker med andre ord vores politimæssige tilstedeværelse uden for Aalborg midtby, siger politidirektør i Nordjyllands Politi Anne Marie Roum Svendsen, og tilføjer, - Og fra basen på Grønlands Torv vil vores lokalbetjente rykke ud til kriminalpræventive opgaver i hele Aalborg kommune: til bekymringssamtaler, udføre opsøgende gadeplansarbejde, varetage SSP-samarbejdet og holde foredrag om kriminalitetsforebyggelse.

Referat:
I 2021 kan aalborgenserne se frem til en ny politistation i byen. Grønlands Torv i Aalborg SØ får æren af at huse den nye station.